CELEX: 31976R1677
Language: el
Date: 1976-07-09 00:00:00
Title: Κανονισμός (ΕΟΚ) αριθ. 1677/76 της Επιτροπής της 9ης Ιουλίου 1976 περί αιτήσεων συνδρομής, υποβαλλομένων στην Επιτροπή, για την αποκατάσταση ζημιών που προξενήθηκαν στη γεωργία από το σεισμό στην περιοχή του Φριούλ

Avis juridique important

|

31976R1677

Κανονισμός (ΕΟΚ) αριθ. 1677/76 της Επιτροπής της 9ης Ιουλίου 1976 περί αιτήσεων συνδρομής, υποβαλλομένων στην Επιτροπή, για την αποκατάσταση ζημιών που προξενήθηκαν στη γεωργία από το σεισμό στην περιοχή του Φριούλ  

Επίσημη Εφημερίδα αριθ. L 186 της 10/07/1976 σ. 0027 - 0029 Ελληνική ειδική έκδοση: Κεφάλαιο 03 τόμος 16 σ. 0003  Ισπανική ειδική έκδοση: Κεφάλαιο 03 τόμος 10 σ. 0192  Πορτογαλική ειδική έκδοση : Κεφάλαιο 03 τόμος 10 σ. 0192 

ΚΑΝΟΝΙΣΜΟΣ (ΕΟΚ) αριθ. 1677/76 ΤΗΣ ΕΠΙΤΡΟΠΗΣ της 9ης Ιουλίου 1976 περί αιτήσεων συνδρομής υποβαλλομένων στην Επιτροπή, για την αποκατάσταση ζημιών που προξενήθηκαν στη γεωργία από το σεισμό στην περιοχή του ΦριούλΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1505/76 του Συμβουλίου της 21ης Ιουνίου 1976 "περί της κοινοτικής συμμετοχής στην αποκατάσταση των ζημιών που προξενήθηκαν στη γεωργία από το σεισμό του Μαΐου 1976 στην περιοχή Φριούλ-Βενετίας-Ιουλιανής"(1) και ιδίως το άρθρο 2  παράγραφος 1,  τον κανονισμό αριθ. 17/64/ΕΟΚ του Συμβουλίου της 5ης Φεβρουαρίου 1964 "περί των όρων συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων"(2) και ιδίως το άρθρο 20 παράγραφος 6,  Εκτιμώντας:  ότι ο κανονισμός (ΕΟΚ) αριθ. 1505/76 έχει προβλέψει μια διαδικασία απλοποιημένη και κατεπείγουσα ώστε η ενίσχυση προς τους γεωργούς της περιοχής που έχει υποστεί τη δοκιμασία να μπορεί να είναι αποτελεσματική και ταχεία- ότι οι αιτήσεις περί συνδρομής της Κοινότητος πρέπει να περιλαμβάνουν μια σειρά από στοιχεία παρουσιαζόμενα ομοιόμορφα από όσους υποβάλλουν αίτηση με τέτοιο τρόπο ώστε να διευκολύνεται η εξέτασή τους καθώς και η λήψη αποφάσεως σχετικά με αυτά- ότι τα στοιχεία που πρέπει να περιλαμβάνουν οι φάκελλοι που συνοδεύουν τις υποβαλλόμενες αιτήσεις συνδρομής καθώς και η μορφή της παρουσιάσεώς τους πρέπει να προσδιορίζονται από τις απαιτήσεις της απλοποιημένης και κατεπείγουσας διαδικασίας- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής των Γεωργικών Διαρθρώσεων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Οι αιτήσεις συνδρομής της Κοινότητος που υποβάλλονται στην Επιτροπή, σύμφωνα με τις διατάξεις του κανονισμού (ΕΟΚ) αριθ. 1505/76, πρέπει να περιλαμβάνουν τα στοιχεία που αντιστοιχούν στους τίτλους που αποτελούν το αντικείμενο του  παραρτήματος του παρόντος κανονισμού.  2. Οι αιτήσεις πρέπει να υποβάλλονται σε τρία αντίτυπα.   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Ιουλίου 1976.  Για την Επιτροπή P. J. LARDINOIS Μέλος της Επιτροπής  (1) ΕΕ αριθ. Ν 168 της 28.6.1976, σ. 9.  (2) ΕΕ αριθ. 34 της 27.2.1964, σ. 586/64.      ΠΑΡΑΡΤΗΜΑ  Α. Δεδομένα σχετικά με το σχέδιο παρεχόμενα από τον αιτούντα 1. Αιτών(1)1.1. Όνομα ή εταιρική επωνυμία 1.2. Διεύθυνση ή έδρα 1.3. Αν πρόκειται για νομικό πρόσωπο:  1.3.1. νομική μορφή.  2. Δικαιούχος σύμφωνα με το άρθρο 22 παράγραφος 1 του κανονισμού αριθ. 17/64/ΕΟΚ 2.1. Όνομα ή εταιρική επωνυμία 2.2. Διεύθυνση ή έδρα 2.3. Αν πρόκειται για νομικό πρόσωπο:  2.3.1. νομική μορφή.  3. Ενέργεια εξεταζόμενη κατά την έννοια του κανονισμού (ΕΟΚ) αριθ. 1505/76 του Συμβουλίου της 21ης Ιουνίου 1976 3.1. Σύντομη περιγραφή των ζημιών που έχει υποστεί 3.2. Σύντομη γενική και τεχνική περιγραφή των εξεταζόμενων ενεργειών:  - Κτίρια - επιδιορθώσεις (φύση, σπουδαιότης, κλπ.) - ανοικοδομήσεις και νέες κατασκευές (διαστάσεις, χρήση, κλπ.) - Εξοπλισμός - επιδιορθώσεις (φύση, προορισμός, κλπ.) - αγορές (φύση, προορισμός, κλπ.) - Εγγειοβελτιωτικά έργα (φύση των έργων, σπουδαιότης, κλπ.) - Εμφυτεύσεις (έκταση, είδη, ποικιλίες, κλπ.) - Άλλες.  4. Συνολική αποτίμηση του κόστους των σχεδιαζομένων ενεργειών ή έργων.  5. Αιτούμενη συνδρομή.  6. Προβλεπόμενη χρηματοδότηση 6.1. Κατανομή των πόρων κατά προέλευση και κατά φύση:  6.1.1. Συνεισφορά του δικαιούχου 6.1.1.1. με ίδιους πόρους 6.1.1.2. με δάνεια (όροι) 6.1.1.3. υπό τη μορφή παροχών εις είδος (τρόπος και βάση του υπολογισμού) 6.1.2. Συνεισφορά του Κράτους μέλους, του δημοσίου ή του ημιδημοσίου τομέως:   "" ID="1">6.1.2.1. επιδοτήσεις σε κεφάλαιο> ID="2" ASSV="5" ACCV="5.1.2.">όροι"> ID="1">6.1.2.2. δάνεια"> ID="1">6.1.2.3. επιδοτήσεις επιτοκίου"> ID="1">6.1.2.4. εγγύηση"> ID="1">6.1.2.5. άλλες ενισχύσεις"> 6.1.3. Άλλες συνεισφορές (όροι).  7. Όνομα και διεύθυνση του ή των οργανισμών με τη μεσολάβηση των οποίων θα γίνει η καταβολή των κεφαλαίων.  Β. Δεδομένα παρεχόμενα από το Κράτος μέλος 1. Γνώμη της Ιταλικής Δημοκρατίας (άρθρο 20 παράγραφος 3 του κανονισμού αριθ. 17/64/ΕΟΚ).  2. Επιβεβαίωση του ότι η Ιταλική Δημοκρατία αναλαμβάνει την υποχρέωση να καλύψει το σχέδιο χρηματοδοτήσεως λαμβανομένων υπόψη των συνδρομών της Κοινότητος και της συμμετοχής του δικαιούχου (άρθρο 2 παράγραφος 2 περίπτωση γ) του κανονισμού (ΕΟΚ) αριθ.  1505/76).  3. Επιβεβαίωση του ότι το σχέδιο ανταποκρίνεται στις διατάξεις του άρθρου 1 του κανονισμού (ΕΟΚ) αριθ. 1505/76.  4. Επιβεβαίωση του ότι το σχέδιο πληροί τους όρους του άρθρου 2 παράγραφος 2 περίπτωση α) του κανονισμού (ΕΟΚ) αριθ. 1505/76.  5. Επιβεβαίωση του ότι οι όροι του άρθρου 14 παράγραφος 1 περίπτωση γ) και, ενδεχομένως, του άρθρου 14 παράγραφος 2 περίπτωση α) και περίπτωση γ) του κανονισμού αριθ. 7/64/ΕΟΚ πληρούνται.  6. Περιγραφή του οργανισμού που είναι επιφορτισμένος, κατά τη διάρκεια της παρεμβάσεως του Ταμείου, με τη διαβίβαση των δικαιολογητικών εγγράφων (άρθρο 22 παράγραφος 2 του κανονισμού αριθ. 17/64/ΕΟΚ).    (1) Στην περίπτωση που ο αιτών είναι άλλο πρόσωπο από τον δικαιούχο.